《寒食上冢至澜洄庄追思祖烈感而为诗》
宋代·司马康

祖学当年向此勤，子孙今日继清芬。贤能自过高阳里，尊宠无清万石君。

花满一川红蕊乱，渠环千顷翠波分。高门驷马流馀庆，当见吾家世有闻。

作者简介：（1050—1090）陕州夏县人，字公休。司马光子。神宗熙宁三年以明经擢第。光修《资治通鉴》，奏康为检阅文字。累官校书郎。父卒，治丧皆用礼经家法。服除，为著作佐郎兼侍讲，任修《神宗实录》检讨官。数进言哲宗及太皇太后，语多切至。迁左司谏，以疾提举宫观，寻卒。